Sektor za poreze:

Članom 30. stav 1. tačka g) Zakona o akcizama u BiH (“Službeni glasnik BiH”, broj: 49/09, 49/14, 60/14 I 91/17), koji član nosi naziv “oslobađanje”, propisano je da se od plaćanja akcize oslobađa uvoz i/ili isporuku alkohola koji se koristi kao repromaterijal za proizvodnju alkoholnih pića, licu registrovanom za proizvodnju u skladu sa članom 13. ovog zakona.

Dakle, prema navedenom jedino je od plaćanja akcize direktno oslobođen (bez prethodnog plaćanja, pa naknadnog traženja povrata) uvoz i/ili isporuku alkohola koji se koristi kao repromaterijal za proizvodnju alkoholnih pića, dok je za alkohola koji se koristi u procesu proizvodnje lijekova i/ili u medicinske svrhe, kao i etil-alkohol koji koriste kao repromaterijal u proizvodnji sredstava za čišćenje i pranje, kozmetičkih proizvoda i ostalih proizvoda na koje se ne plaća akciza, imaju pravo na povrat uplaćenog iznosa akcize.   Navedeno je propisano članom 31. stav 2. Zakona o akcizama u BiH.

Prema tome UIO, shodno navedenim odredbama, nema mogućnost, odnosno zakonski okvir za udovoljavanje navedenom zahtjevu, ali cijenimo bitnim, zbog nastale situacije u BiH, da vas o navedenoj incijativi obavijestimo radi eventualnog upoznavanja Vijeća ministara BiH i mogućeg iznalaženja načina od strane Vijeća ministara u vezi sa datim zahtjevom iz akta pomenutog Ministarstva.

Postupak prinudne naplate indirektnih poreza, ostalih prihoda i taksi provodi se na način i pod uslovima propisanim odredbama Zakona o postupku indirektnog oporezivanja („Službeni glasnik BiH“ broj 89/05, 100/13), Zakona o postupku prinudne naplate indirektnih poreza, Pravilnika o provođenju postupkau prinudne naplate indirektnih poreza („Službeni glasnik BiH“ broj 35/20) i trenutno važećeg Uputstva o prinudnoj naplati („Službeni glasnik BiH“ broj 02/14) – novo Uputsvo u procesu usvajanja.

Obzirom da je kod dužnika Euro lab doo Banja Luka pokrenut postupak prinudne naplate na osnovu dostavljenih izvještaja o dugu od Odsjeka za carinske poslove u RC Tuzla I RC Banja Luka, I da su rješenja o utvrđivanju obaveze po osnovu carinskih dažbina, na snazi, I izvršna, postupak se mora provesti u skladu sa propisanim pravilima.